A BIZOTTSÁG 897/2007/EK RENDELETE
(2007. július 27.)
a piaci mechanizmusokra tekintettel a borpiac közös szervezéséről szóló 1493/1999/EK rendelet végrehajtása részletes szabályainak megállapításáról szóló 1623/2000/EK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 33. és 36. cikkére,
mivel:
(1)
Az 1623/2000/EK bizottsági rendelet (2) 13. cikke (1) bekezdésének második albekezdése a bor alkoholtartalmának növelésére szolgáló must támogatási rendszerének keretében eltérést ír elő a C. III. a) és a C. III. b) övezeten kívüli szőlőtermő övezetből származó mustra, a 2006/2007. borászati év végéig terjedő hatállyal. Addig is, amíg a borpiac közös szervezésének a 2008/2009. borászati évre tervezett reformja nem hoz mélyebb változásokat e támogatási rendszerben, indokolt az említett eltérés hatályát a 2007/2008. borászati év végéig meghosszabbítani.
(2)
Az 1623/2000/EK rendelet 52. cikke (1) bekezdésének negyedik albekezdése a 2001/2002-től 2006/2007-ig terjedő borászati évekre a lepárlási rendszertől való eltérést ír elő az olyan szőlőfajtákból készült borra, amelyek besorolásuk alapján egyszerre minősülnek borszőlőnek és eredetmegjelöléssel ellátott borpárlat előállításához való szőlőnek. Az eltérés a „szokásosan termelt mennyiség” térfogatbeli meghatározására vonatkozik. Addig is, amíg a borpiac közös szervezésének a 2008/2009. borászati évre tervezett reformja nem hoz mélyebb változásokat e rendszerben, indokolt az említett eltérés hatályát a 2007/2008. borászati év végéig meghosszabbítani.
(3)
Az 1623/2000/EK rendelet 63a. cikke (2) bekezdésének első bekezdése százalékos arányt állapít meg, amelynek erejéig a termelők részt vehetnek a megtermelt bor élelmezési célú alkohollá való lepárlásában. Indokolt megállapítani a 2007/2008. borászati évre vonatkozó százalékos arányt.
(4)
Az 1623/2000/EK rendeletet ennek megfelelően módosítani kell.
(5)
Mivel a következő borászati év 2007. augusztus 1-jén kezdődik, ugyanezen időpontot indokolt e rendelet alkalmazásának kezdetéül megjelölni.
(6)
Az e rendeletben előírt intézkedések összhangban vannak a Borpiaci Irányítóbizottság véleményével,
ELFOGADTA EZT A RENDELETET:
1. cikk
Az 1623/2000/EK rendelet a következőképpen módosul:
1.
A 13. cikk (1) bekezdésének második albekezdésében a „2003/2004-től 2006/2007-ig” szövegrész helyébe a „2003/2004-től 2007/2008-ig” szövegrész lép.
2.
Az 52. cikk (1) bekezdésének negyedik albekezdésében a „2001/2002-től 2006/2007-ig” szövegrész helyébe a „2001/2002-től 2007/2008-ig” szövegrész lép.
3.
A 63a. cikk (2) bekezdésének első albekezdésében az utolsó mondat helyébe a következő szöveg lép:
„A 2004/2005., a 2005/2006., a 2006/2007. és a 2007/2008. borászati évre megállapított százalékos arány 25 %.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
2007. augusztus 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. július 27-én.